અમદાવાદ: સૌરાષ્ટ્રના રાજકોટ, મોરબી, જૂનાગઢ અને સુરેન્દ્રનગર જિલ્લામાં છેલ્લા ર૪ કલાકમાં અતિ ભારે વરસાદ ખાબકતાં સામાન્ય જનજીવન અસ્તવ્યસ્ત બની ગયું છે. ભારે વરસાદ અને પુરના કારણે સેંકડો લોકો ફસાઇ જતા રેસ્ક્યુ ટીમે યુદ્ધના ધોરણે બચાવ કામગીરી આરંભી છે. ક્યાંક ક્યાંક તો હેલિકોપ્ટરની મદદ પણ લેવાની ફરજ પડી છે. હજુ ભારે વરસાદ પડવાની આગાહીના પગલે વહીવટીતંત્રને એલર્ટ કરાયું છે. રાજ્યના ૩૩ જિલ્લાઓના ર૪૦ તાલુકામાં અવિરત મેઘમહેર ચાલુ રહેવા પામી છે.